Gunuang Kinabalu

**Gunuang Kinabalu** () adolah ciek gunuang nan talatak di Bagian Pantai Barat, Sabah, Malaysia. Gunuang iko talinduangi dalam Taman Nasional Kinabalu, nan marupoan Situs Warisan Dunia. Kinabalu adolah gunuang nan tatinggi pado Pagunuangan Crocker di Kalimantan, sarato nan tatinggi pulo di Kapulauan Malayu jo di nagara Malaysia. Gunuang Kinabalu tamasuak dalam paringkek ka-20 di dunia manuruik kamanonjolan topografisnyo (*topographic prominence*).

Pado taun 1997, suatu survei ulang manggunoan teknologi satelit manatapan baso pucuak tatingginyo (yaitu Low's Peak) bakatinggian  di ateh pamukoan lauik, yaitu sakita  kurangnyo daripado katinggian nan dianggap jo dipublikasikan sabalunnyo pado .

Gunuang Kinabalu maliputi kawasan ekologi **padang rumpuik pagunuangan Kinabalu**, barupo bioma tipe padang rumpuik jo samak baluka pagunuangan. Gunuang jo kawasan sakitanyo dianggap salah satu situs biologi nan paling pantiang di dunia, di mano tadapek antaro 5.000 inggo 6,000 spesies tumbuahan, 326 spesies buruang, sarato labiah dari 100 spesies mamalia nan taidentifikasi. Di antaro bajinih-jinih kaidupan alam lia nan kayo iko tamasuak pulo spesies tanamo sarupo bungo *[[Rafflesia]]* jo  urangutan. Gunuang Kinabalu alah tacantum sabagai situs Warisan Dunia UNESCO.

Low's Peak dapek didaki dek urang nan bakondisi fisik baik jo indak paralu mamakai parlangkapan panjek gunuang untuak manampuah sapanjang jalua utamonyo, tapi para pandaki aruih ditamani satiok wakatu jo panunjuak jalan (*guide*) nan taakreditasi manuruik paraturan taman nasional itu, sarato dapek juo tasarang panyakik katinggian (*altitude sickness*).

## Biologi
Gunuang Kinabalu jo daerah dataran tinggi Pagunuangan Crocker nan mangulilianginyo alah tanamo di saluruah dunia dek karano kaanekaragaman hayati spesies botani jo biologisnyo, dari baragamnyo tanaman-tanaman nan baasa dari Himalaya, Australasia, jo Indomalaya. Suatu survei botani tarakia di gunuang ko mampakiroan ado 5.000 sampai 6.000 spesies tanaman (indak tamasuak lumuik jo lumuik ati, tatapi tamasuak paku), di mano iko labiah dari jumalah gabuangan dari nan ado di saluruah Eropa jo Amerika Utara (indak tamasuak wilayah tropis Meksiko). Iko sabauknyo tampek itu tamasuak salah satu situs biologis paliang pantiang di dunia. Alasan ateh kaanekaragaman jo endemisme nan kayo iko adolah sangaik tinggiannyo inggo dapek malinduangi spesies-spesies nan baadaptasi di daerah dingin salamo maso interglasial.

Pado taun 2015, ciek panalitian gadang Malaysia-Belanda manunjuakan baso flora, fauna, jo cindawan unik di puncak gunuang iko umuanyo labia mudo daripado umua gunuang itu surang, nan ruponyo alah baevolusi dari spesies niniak muyangnyo nan baasa dari pagunuangan lokal nan dakek jo nan jauah.

## Catatan

## Rujuakan

## Bacoan lanjutan

* Thomas Fuller (9 April 1999). Into the Mists of Borneo's Kinabalu. *[[The New York Times]]*.
* Hugh; Midori Paxton (7 March 2001). Climb rain forests to the clouds. * [[The Japan Times]]*.
* Jim Solicki (23 June 2001). They came, they climbed: Mount Kinabalu conquered. *[[The Globe and Mail]]*.
* Jocasta Webb (1 September 2001). The truth about Mount Kinabalu. *[[The Guardian]]*
* Flip Byrnes (18 August 2010). Least-known, most exhilarating hikes. *[[Stuff.co.nz]]*
* Niall McIlroy (9 July 2011). Man versus mountain. *[[The West Australian]]*.
* Gabby Salazar (2 June 2014). Sunrise Hiking on Mount Kinabalu. *[[National Geographic (magazine)|National Geographic]]*
* Sasha Gonzales (14 April 2015). 'If hell were a mountain, it would look like Mount Kinabalu': a Hong Kong hiker's Borneo blues. *[[South China Morning Post]]*
* Amy Willis (11 June 2015). What are the rules on climbing Mount Kinabalu and why is it so sacred?. *[[Metro (website)|Metro]]*.

## Pautan lua

* 
* Sabah Parks website
* List of climbers who have hiked Mount Kinabalu